Pippinus ordinante diuinæ gratiâ maiestatis Aquitanorum Rex. Regalis celsitudinis moris est, fideles suos donis multiplicibus  honoribus ingentibus honorare atque sublimare. Proinde morem parentum Regum videlicet predecessorum nostorum sequentes, libuit celsitudini nostræ, quemdam fidelem nostrum, Heccardum nomine, de quibusdam rebus proprietatis nostræ honorare, atque in eius iuris potestatem, liberalitatis nostræ gratiam conferre. Idcirco nouerit experientia atque industria omnium fidelium nostrorum tam præsentium quam  futurorum, quia concedimus fideli nostro Heccardo nomine, ad proprium, quasdam res iuris nostri, quæ sunt sitæ in pago Augustidunense, in agro Patriciacense, id est ipsa villa Patriciacus, cum casa indominicata, vel capella in honore sancti Petri constructa, cum appendiciis eorum, necnon  in ipso pago, in vicaria Garbaldo villa, quæ dicitur Sinciniacus,  mancipiis supra degentibus, memorato prædictoque fideli nostro Heccardo nomine, ad proprium per hanc nostræ auctoritatis conscriptionem concedimus,  de nostro iure in ius  potestatem illius solempni donatione transferimus, ita videlicet, vt quicquid ab hodierna die tempore exinde pro sua vtilitate atque commoditate iure proprietario facere decreuerit, liberam  firmissimam in omnibus habeat potestatem faciendi. Et vt hæc nostræ largitionis atque donationis auctoritas perpetuam obtineat firmitatem, manu propria subterfirmauimus,  anuli nostri impressione sigillari iussimus. Signum Pipini gloriosissimi Regis. Albericus clericus, ad vicem Isaac recognouit. Data tertio Kalendis Iulij, indictione decima quarta, anno Christo propitio vigesimo sexto, imperante domino Ludouico Imperatore, vigesimo quinto regni nostri. Actum Vaudilogito, in Dei nomine feliciter, Amen.